《客中春望用林廷元韵》
明代·祁敏

燕台南望欲沾巾，万里青霄一客身。满眼飞云何处岭，数枝新柳异乡春。

才名自愧居人后，岁月那堪到鬓频。情绕家山归未得，年年杯酒负花辰。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。